open-index/open-wikipedia-markdown huggingface dataset:
HEPES

**HEPES** je sulfónová kyselina, ktorá funguje ako amfiónový pufer. Je to jeden z dvadsiatich Goodových pufrov. HEPES sa bežne používa v bunkových kultúrach, pretože je lepší pri udržiavaní fyziologického pH pri zmenách koncentrácie oxidu uhličitého (ktorý vzniká aeróbnou respiráciou) než hydrogenuhličitanové pufre, ktoré sa taktiež bežne používajú v bunkových kultúrach. Lepe-Zuniga a kolektív opísali nežiadané fotochemické procesy, pri ktorých HEPES katalyzuje reakciu s riboflavínom, pri ktorej vzniká peroxid vodíka, keď je vystavený okolitému svetlu. Tento problém s hydrogenuhličitanovými puframi v bunkových kultúrach nevzniká. Na základe toho je teda silne odporúčané uchovávať roztoky obsahujúce HEPES a riboflavín v tmavom prostredí vždy, keď je to možné, aby sa predišlo oxidácii.

## Vlastnosti
HEPES má tieto vlastnosti:
* p*K*a1 (25&nbsp;°C) = 3
* p*K*a2 (25&nbsp;°C) = 7,5
* Použiteľné rozmedzie pH: 2,5 do 3,5 **alebo** 6,8 do 8,2

HEPES viaže ióny kovov iba zanedbateľne, takže je dobrou voľbou pre enzýmy, ktoré by mohli byť inhibované cheláciou kovov pufrom.

## Referencie

## Pozri aj
* CAPS
* CHES
* MOPS
* HEPPS
* MES
* HEPBS
* PIPES
* Bežné pufre používané v biológii

## Iné projekty

## Zdroj

Kategória:Piperazíny
Kategória:Tlmivé roztoky
Kategória:Sulfónové kyseliny
Kategória:Etanolamíny
Stará Žitava

**Stará Žitava** je vodný tok v Podunajskej pahorkatine a Podunajskej rovine na území okresov Nové Zámky a Komárno. Je ľavostranným prítokom Starej Nitry v povodí Váhu, má dĺžku približne 33 km a je tokom IV. rádu.

## Priebeh toku
Vodný tok vzniká na juhu strednej časti Podunajskej pahorkatiny, v geomorfologickom podcelku Nitrianska niva a jej časti Dolnonitrianska niva, pri obci Dolný Ohaj, v nadmorskej výške približne  Je pôvodným dolným tokom Žitavy, ktorej tok bol pri Dolnom Ohaji odklonený novým, umelo vytvoreným korytom do rieky Nitry. Lemovaný pobrežnou vegetáciou tečie južným smerom, súbežne s Chrenovkou, západným okrajom intravilánu Dolného Ohaja. Pokračuje hranicou Nitrianskej nivy a Hronskej pahorkatiny k obci Bešeňov, za ktorou opúšťa Podunajskú pahorkatinu a prechádza do Podunajskej roviny a jej časti Novozámocké pláňavy. Obec míňa západným okrajom a cez Dolné lúky a Áčovské lúky tečie neďaleko cesty II/511. Severne od Dvorov nad Žitavou sa stáča na juhozápad, priberá ľavostranný Branovský potok a onedlho križuje cestu I/75. Priberá dvojicu kanálov, križuje železničnú trať Bratislava – Štúrovo a cez Želiarske role pokračuje na juh. Nasleduje prípoj na Pribetský kanál a severne od obce Bajč i Kotelnícky kanál. Stará Žitava následne križuje železničnú trať Nové Zámky – Komárno a cestu I/64, priberá ľavostranný Pribetský kanál a pokračuje rovinou k Hurbanovu. Severne od mesta priberá ľavostranný Bohatský kanál a západne aj pravostranný Abovský kanál. Na dolnom toku sa točí na západ a pri osade Vék prechádza z časti Novozámocké pláňavy do časti Martovská mokraď. Rieka preteká oblasťou lužného lesa prírodnej rezervácie Alúvium Žitavy a okrajom Martoviec smeruje na juhozápad. V nadmorskej výške približne  sa vlieva ako ľavostranný prítok do Starej Nitry, prítoku rieky Váh. Vodný tok patrí do širšieho povodia rieky Váh.

Stará Žitava preteká územím obcí Dolný Ohaj, Bešeňov a Dvory nad Žitavou v okrese Nové Zámky, odkiaľ pokračuje cez kataster obce Bajč, mesta Hurbanovo a napokon územie obce Martovce v okrese Komárno v Nitrianskom kraji. 

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Nitrianska niva, Dolnonitrianska niva
* Podunajská rovina, Martovská mokraď, Novozámocké pláňavy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky na Podunajskej rovine
Kategória:Povodie Váhu
Kategória:Vodné toky v okrese Nové Zámky
Kategória:Vodné toky v okrese Komárno
Kategória:Dolný Ohaj
Kategória:Bešeňov
Kategória:Dvory nad Žitavou
Kategória:Bajč
Kategória:Hurbanovo
Kategória:Martovce
Pribetský kanál

**Pribetský kanál** je vodný tok v Podunajskej pahorkatine a Podunajskej rovine na území okresov Nové Zámky a Komárno. Je ľavostranným prítokom Starej Žitavy v povodí Váhu, má dĺžku približne 19 km a je tokom V. rádu.

## Priebeh toku
Vodný tok pramení na juhovýchode Podunajskej pahorkatiny, v geomorfologickom podcelku Hronská pahorkatina a jej časti Strekovské terasy, v lokalite Dlhé pri obci Strekov, v nadmorskej výške približne  Od prameňa tečie severozápadným smerom, poľnohospodársky intenzívne využívanou oblasťou. Lemovaný úzkym, nesúvislým pásom pobrežnej vegetácie pokračuje severne od Pribety, kde v lokalite Pred traťou priberá menší ľavostranný prítok a následne križuje cestu II/589. Prechádza do časti Hurbanovské terasy, kde prijíma pravostranný Staničný kanál a onedlho aj ľavostranný Tehelný kanál a tečie oblasťou Veľká tabuľa stále severozápadným smerom. Pri osade Nový diel napája vodnú plochu, za ktorou križuje cestu II/511. Následne sa vodný tok stáča na juhozápad a istý čas vedie okrajom rozsiahleho lesa a hranicou Podunajskej pahorkatiny a Podunajskej roviny a jej časti Novozámocké pláňavy. Tu je prepojený na Starú Žitavu, následne prijíma ľavostranný Michalovský kanál a pri Vlkanove preteká ďalšou vodnou nádržou. Na severnom okraji Bajča križuje železničnú trať Nové Zámky – Komárno a cestu I/64, priberá ľavostranný Vlkanovský kanál a preteká sústavou menších vodných plôch. Západne od obce sa v rovinatej oblasti, v nadmorskej výške približne , vlieva ako ľavostranný prítok do Starej Žitavy, prítoku Starej Nitry. Vodný tok patrí do širšieho povodia rieky Váh.

Pribetský kanál preteká územím obcí Strekov, Pribeta, Dubník a Dvory nad Žitavou v okrese Nové Zámky, odkiaľ pokračuje do katastra obce Bajč v okrese Komárno v Nitrianskom kraji. 

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Hronská pahorkatina, Strekovské terasy, Hurbanovské terasy
* Podunajská rovina, Novozámocké pláňavy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky na Podunajskej rovine
Kategória:Povodie Váhu
Kategória:Vodné toky v okrese Nové Zámky
Kategória:Vodné toky v okrese Komárno
Kategória:Strekov
Kategória:Pribeta
Kategória:Dubník (okres Nové Zámky) 
Kategória:Dvory nad Žitavou
Kategória:Bajč
Kategória:Povodie Žitavy
Čang Te-ťiang

**Čang Te-ťiang** (, ; * 4. november 1946, Tchaj-an, Liao-ning, Čína) je čínsky politik, bývalý predseda Stáleho výboru Celočínskeho zhromaždenia ľudových zástupcov (predseda parlamentu, 20132018) a člen stáleho výboru politbyra ústredného výboru Komunistickej strany Číny (20122017), predtým vicepremiér vlády Čínskej ľudovej republiky (20132017) a člen politbyra (20022017).

## Život
Čang Te-ťiang sa narodil v okrese Tchaj-an v provincii Liao-ning a študoval kórejčinu na univerzite Jen-pien. Potom v auguste 1978 nastúpil na Kim Ir-senovu univerzitu v Severnej Kórei a v roku 1980 tam získal titul z ekonómie.

## Politická kariéra
Čangov politický postup sa začal v čase vlády Ťiang Ce-mina a na jeho úspechu sa podieľali väzby na Severnú Kóreu, ktoré mu pomáhali zvládať nelegálnu imigráciu Severokórejcov do Čínskej ľudovej republiky. V marci 1990 sprevádzal Ťianga Ce-mina na ceste do Severnej Kórey a krátko nato bol menovaný za zástupcu tajomníka strany v Ťi-line. V roku 1995 bol povýšený na tajomníka.

V roku 1998 sa stal tajomníkom strany v Če-ťiangu a novembri 2002 sa presunul na miesto straníckeho vodcu v Kuang-tungu. Tu sa pustil do integrácie ekonomiky v delte Perlovej rieky. Hneď po nástupe do funkcie nechal vypracovať štúdie ohľadom ekonomickej prepojenosti Hongkongu, Macaa, Kuang-tungu, Fu-ťienu, Ťiang-si, Kuej-čou, S'-čchuanu, Jün-nanu, Chu-nanu, Chaj-nanu a Kuang-si. Niektorí tieto plány kritizovali ako megalomanské, každopádne región za Čangovej vlády zažíval ekonomický rozkvet.

V roku 2008 sa stal podpredsedom vlády Čínskej ľudovej republiky pre energetiku, komunikácie a dopravu.

V marci 2012 nastúpil dočasne do funkcie tajomníka strany v Čchung-čchingu, z ktorej bol pred ním po afére odvolaný Po Si-laj.

Na jeseň 2012 bol na zasadnutí ústredného výboru po XVIII. zjazde KS Číny zvolený za člena stáleho výboru politbyra ÚV KSČ a v marci nasledujúceho roku za predsedu Stáleho výboru Celočínskeho zhromaždenia ľudových zástupcov. Obe funkcie vykonával jedno volebné obdobie a po piatich rokoch, roku 2017, resp. 2018 odišiel do penzie. Ako člen politbyra bol 3. najmocnejším členom v hierarchii Komunistickej strany a bol predsedom Ústrednej riadiacej skupiny pre záležitosti Hongkongu a Macaa, najvyššieho straníckeho orgánu smerom k týmto dvom osobitným autonómnym oblastiam.

## Referencie

## Iné projekty

## Zdroj

Kategória:Čínski politici
Kategória:Čínski komunisti
Kategória:Politici Komunistickej strany Číny
Go4insight

**Go4insight** je slovenská agentúra prieskumu trhu so sídlom v Bratislave, založená v roku 2018. Zameriava sa na prieskum trhu a dátovú analytiku pre subjekty zo súkromného aj verejného sektora. Využíva kvalitatívne a kvantitatívne metódy výskumu; zber údajov realizuje online, telefonicky a osobne.

## Založenie a vývoj
Spoločnosť vznikla po odchode slovenskej pobočky agentúry GfK Group zo slovenského trhu v dôsledku strategického rozhodnutia globálneho vedenia GfK zamerať sa na väčšie trhy. Založili ju Mgr. Rastislav Kočan a Ing. Július Filo.

## Činnosť a projekty
Agentúra realizovala viacero prieskumov, ktoré boli verejne prezentované alebo medializované. V roku 2024 v spolupráci s *IAB Slovakia* zverejnila agentúra výsledky prieskumu o počúvanosti digitálneho audia na Slovensku. Projekt „LinkedIn je IN“ (2024, nadväzuje na ročník 2022) o používaní siete LinkedIn na Slovensku bol predmetom mediálneho pokrytia (napr. *Týždenníku Trend*, *Aktuality.sk*, TASR). V roku 2024 bol zverejnený aj prieskum o dobročinnosti na Slovensku, o ktorom informoval portál *Marketeris.*

## Metódy a panel
Používané metódy zahŕňajú online prieskumy (CAWI), telefonické prieskumy (CATI), osobné rozhovory (CAPI/F2F), kvalitatívne rozhovory, fokusové skupiny (FGDs) a hĺbkové rozhovory (IDI). Spoločnosť prevádzkuje online panel respondentov Prieskumy onlineklub.sk.

## Členstvá a profesijné zastúpenie
Členstvo zahŕňa Slovenskú asociáciu výskumných agentúr (SAVA; ktorej predsedom sa v roku 2021 stal spoluzakladateľ Go4insight Rastislav Kočan) a medzinárodnú sieť Worldwide Independent Network of Market Research (WIN). Zástupcovia spoločnosti sú členmi European Society for Opinion and Marketing Research (ESOMAR); v roku 2025 bol Mgr. Rastislav Kočan vymenovaný za národného reprezentanta ESOMAR pre Slovensko.

## Referencie

## Externé odkazy
* Oficiálny web
* Články týkajúce sa Go4insight na portáli *Stratégie* Hospodárskych novín

Kategória:Prieskum trhu
Kategória:Podniky na Slovensku
Kategória:Podniky v Bratislave
Kategória:Podniky založené v 2018
Nezábudka poliehavá

**Nezábudka poliehavá** () je druh rastliny rodu nezábudka, z čeľade borákovité (*Boraginaceae*). Prirodzene rastie v Európe a v severnej Afrike.

## Opis
Nezábudka poliehavá je trváca rastlina s hrubším, rozkonáreným, plazivým podzemkom. Stonka je priama alebo vystúpavá, často od bázy rozkonárená, vysoká do 40 cm.

Prízemné listy sú v ružiciach, stopkaté, aj v čase kvitnutia zelené. Stopky sú úzko krídlaté, takmer také dlhé ako čepeľ. Čepeľ je lopatkovitá až vajcovito kopijovitá, na báze zbiehavá. Stonkové listy sú sediace, podlhovasto vajcovité, na vrchole končisté.

Súkvetia sú v tvare závinkov, bez listeňov, v čase plodov výrazne predĺžené. Kalich je v čase plodu dlhý 5 až 6 mm, kališné úkrojky sú trojuholníkovité. Kališná rúrka je háčikato srstnatá. Stopka plodu je približne rovnako dlhá ako kalich. Koruna je s priemerom 4 až 8 mm, korunná rúrka je až dvakrát dlhšia ako kalich. Tyčinky sú kratšie alebo vyčnievajú z korunnej rúrky. Čnelka je taká dlhá alebo dlhšia ako rúrka koruny, výrazne vyčnieva z kalicha.

Plodmi sú široko vajcovité tvrdky, dlhé do 2 mm, na vrchole tupo končisté, čierne, na báze s priečne elipsovitou jazvou.

Nezábudka poliehavá je variabilný taxón a vo svojom areáli sa rozpadá na viacero poddruhov. Pre nedostatok údajov o jej výskyte (DD), nebol u nás stanovený stupeň jej ochrany. Na Slovensku sa najpravdepodobnejšie vyskytuje poddruh nezábudka poliehavá Kernerova (*Myosotis decumbens subsp. kerneri*) .

## Rozšírenie
Nezábudka poliehavá je prirodzene rozšírená vo Veľkej Británii, Španielsku, Francúzsku, Nemecku, Taliansku, Švajčiarsku, Rakúsku, Česku, Slovensku, Poľsku, Rumunsku, Nórsku, Fínsku, severozápadnom Balkáne a v Afrike v Maroku.

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
* *[[Myosotis decumbens subsp. decumbens]]* – severná Európa až stredné a južné Alpy. 
* *[[Myosotis decumbens subsp. florentina]]*  – Taliansko. 
* *[[Myosotis decumbens subsp. kerneri]]*  – Rakúsko, Slovensko, Česko, Poľsko. 
* *[[Myosotis decumbens subsp. rifana]]*  – severné Maroko. 
* *[[Myosotis decumbens subsp. teresiana]]*  – Francúzsko, Španielsko. 
* *[[Myosotis decumbens subsp. variabilis]]*  – Poľsko, Rakúsko, Rumunsko a severozápadný Balkán. 

## Referencie

## Iné projekty

Kategória:Flóra na Slovensku
poliehavá
Kategória:Trvalé rastliny
Kategória:Rastliny s modrými kvetmi
Glukóza-1-fosfát

**Glukóza-1-fosfát**, nazývaný i **Coriho ester**, je derivát glukózy, v ktorom je na uhlíku 1' naviazaná fosforečnan. Existuje ako α- alebo β-anomér.

## História
Glukózu-1-fosfát objavili manželia Corioví, Carl a Gerty, podľa ktorých je pomenovaný.

## Metabolizmus

### Katabolizmus
V glykogenolýze je glukóza-1-fosfát priamym produktom glykogénfosforylázy, ktorá štiepi molekulu glukózy z väčšj štruktúry glykogénu. Nedostatok svalovej glykogénfosforylázy je známa ako McArdleova choroba (známa i ako deficiencia myofosforylázy).

Aby bolo monžé použiž glukóza-1-fosfát pri bunkovom katabolizme, je nutné ho najprv premeniť na glukóza-6-fosfát pomocou enzýmu fosfoglukomutázy, ktorá rýchlo ustanovuje rovnováhu. Jeden z dôvodov, prečo pri rozklade glykogénu vzniká glukóza-1-fosfát namiesto glukózy je to, že nabitá fosforylovaná glukóza nemôže prejsť bunkovou membránou, čím je „predurčená“ na rozklad a použitie v bunke. Deficiencia fosfoglukomutázy-1  je známa ako porucha ukladania glykogénu typu 14 (GSD XIV).

### Anabolizmus
Počas glykogenézy môže voľná glukóza-1-fosfát reagovať s UTP za vzniku UDP-glukózy. Túto reakciu katalyzuje UDP-glukózapyrofosforyláza. Glukóza-1-fosfát sa potom môže stať súčasťou glykogénu pomocou glykogénsyntázy.

## β-glukóza-1-fosfát
U niektorých mikróbov sa nachádza β-glukóza-1-fosfát (s anomérnym uhlíkom v β). Vzniká pôsobením α-glukánfosforyláz, napríklad maltózafosforylázy, kojibiózafosforylázy a trehalózafosforylázy, a následne sa premieňa na glukóza-6-fosfát pôsobením β-fosfoglukomutázy.

## Referencie

## Pozri aj
* Gerty Coriová
* Pentózafosfátová dráha

## Iné projekty

## Zdroj

Kategória:Organofosfáty
Kategória:Deriváty monosacharidov
Une autre lumière

***Une autre lumière*** je dvanásty štúdiový album Pierra Bacheleta, ktorý bol vydaný v roku 2001 vydavateľstvom Vogue. Na albume spolupracovalo viacero textárov, vrátane Jean-Pierre Langa, ktorý sa podielal len na jednej skladbe. Celkovo nosič obsahuje 12 skladieb o dĺžke cez 46 minút.

## Skladby

#### Spolupracovníci
* Jean-Luc Spagnoloklávesy, aranžmány
* Hervé Le Ducklávesy, aranžmány
* Quentin Bacheletklávesy, aranžmány
* Jean-François Oricelligitara

## Referencie

## Pozri aj
* Zoznam skladieb od Pierra Bacheleta

## Externé odkazy
* Une autre lumière

Kategória:Hudobné albumy z 2001
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
Šibenický vrch

**Šibenický vrch** () je vrch v českej časti pohoria Biele Karpaty. Leží nad obcou Nová Lhota, približne  severozápadne od slovenského mesta Stará Turá.

## Poloha
Nachádza sa v juhozápadnej časti pohoria, v geomorfologickom podcelku Javorinská hornatina. Vrch leží v Juhomoravskom kraji, v okrese Hodonín,v katastrálnom území obce Nová Lhota v blízkosti slovensko-českej hranice. Najbližšími sídlami sú severozápadným smerom položená Nová Lhota, západne situovaný Javorník, južne ležiace osady Starej Myjavy a juhovýchodne ležiace osady mesta Stará Turá.

## Opis
Šibenický vrch leží v blízkosti hlavného hrebeňa. Najbližším susedom je východne ležiaci Čupec (). Ďalej na východ ležia Durda () a Veľká Javorina (), južným smerom Vrch Slobodných () a Kubíkův vrch (), juhozápadne Krúžok () a Nová hora (), západne Hradisko () a napokon severozápadne Mechnáč () a U Bětina javoru (). Južnú časť hrebeňa odvodňuje rieka Myjava, ktorá tu pramení, východnú, severnú a západnú časť odvodňujú prítoky riečky Velička v povodí Moravy. Vrch je súčasťou Chránenej krajinnej oblasti Bílé Karpaty.

### Výhľady
Vďaka nadmorskej výške, polohe a rozsiahlym lúkam ponúka Šibenický vrch zaujímavé výhľady. Dominantný je blízky Čupec, ktorý však kvôli svojej výške obmedzuje výhľad na východ. Výhľad na juh obmedzuje zasa blízky vysoký les. Viditeľná je časť Bielych Karpát, no tiež Myjavská pahorkatina a Malé Karpaty. Pri priaznivých podmienkach vidieť aj vrcholky Álp, Pavlovské a Hostýnské vrchy.

## Prístup
* po poľnej ceste z obce Nová Lhota
* po  červeno značenej Ceste hrdinov SNP z mesta Myjava cez Čupec

## Referencie

## Pozri aj
* Biele Karpaty
* Javorinská hornatina
* Zoznam vrcholov v Bielych Karpatoch

## Externé odkazy
* Poloha na turistickej mape

Kategória:Vrchy v Bielych Karpatoch
Kategória:Javorinská hornatina
Kategória:Vrchy pod 1000 metrov v Česku
Kategória:Vrchy v okrese Hodonín
Kategória:Nová Lhota (okres Hodonín)
Udalosť (rozlišovacia stránka)

**Udalosť** môže byť:

* všeobecne a vo filozofii: 
** závažná príhoda
** základný prvok diania; kritický bod vývoja určitého procesu, synonymá: príhoda, príbeh, pozri udalosť
* v histórii skrátene: historická udalosť
* v práve skrátene: právna udalosť
* v poisťovníctve skrátene: poistná udalosť
* v bezpečnosti, manažérstve rizika a pod.: výskyt alebo zmena konkrétneho súboru okolností, pozri udalosť (riziko)
* v teórii relativity: bod v časopriestore (definovaný súradnicami dĺžky, šírky, výšky a času), pozri pod časopriestor
* v jadrovej fyzike vysokých energií: jednotlivý fundamentálny subatomárny proces, synonymá: event, (elementárny) akt, prípad, pozri udalosť (jadrová fyzika vysokých energií)
* v informatike: 
** akákoľvek akcia, často spôsobená používateľom, na ktorú počítač môže reagovať, pozri udalosť (informatika)
** významná príhoda v systéme alebo aplikácii, ktorá si vyžaduje informovanie používateľa alebo pridanie zápisu do logu
** príhoda či dianie s významom pre úlohu (angl. task) alebo program
** výskyt akcie (teda úkonu majúceho účinok v systéme) v systéme, pozri udalosť (v systéme)
** transakcia alebo iná aktivita ovplyvňujúca záznamy v súbore, pozri udalosť (záznam do súboru)
** základná jednotka spracovania dát spracúvaných serverom StreamInsight, pozri udalosť (StreamInsight)
** míľnik pre CSR, ktorý slúži ako pripomenutie pre konkrétne časové obdobi v kalendári, pozri udalosť (CSR)
** skrátene: virtuálna udalosť
* v telekomunikačných inteligentných sieťach: špecifický vstup do daného stavu alebo výstup z daného stavu v konečnom stave modelu prístroja, ktorý spôsobuje prechod z jedného stavu do druhého, pozri udalosť (inteligentné siete)
* v televízii a pod.: zoskupenie elementárnych vysielacích dátových tokov s určeným časom začiatku a konca, ktoré patrí k spoločnej službe (napr. prvá časť zábavnej relácie), pozri udalosť (DVB)
* pri ochrane ovzdušia: príhoda, ktorá môže ovplyvniť výkonnosť alebo spracovávanie DAHS (systém zberu a spracovania údajov), pozri udalosť (DAHS)
* v telematike cestnej dopravy: prerušenie plynulosti cestnej premávky (napr. nezvyčajná dopravná situácia nepriaznivo ovplyvňujúca dopravný prúd, uzávierka cesty, dopravná nehoda), pozri udalosť (cestná doprava)
* pri meracích zariadeniach:
** stav vyžadujúci akciu alebo zaznamenanie akcie
** akcia, pri ktorej sa vykoná zmena parametra meradla, zmena justážneho faktora alebo aktualizácia softvérového modulu
* film:
** francúzsky film z roku 2021, pozri Udalosť (film z roku 2021)
** film USA, Indie a Francúzska z roku 2008, pozri Udalosť (film z roku 2008) 

## Pozri aj
* event

## Referencie
Veľká cena Toskánska 2020

**Veľká cena Toskánska 2020** (oficiálne angl. *Formula 1 Pirelli Gran Premio della Toscana Ferrari 1000 2000*), ktorá sa uskutočnila 13. septembra 2020 na pretekárskom okruhu Autodromo Internazionale del Mugello v Toskánsku. Preteky sa konali ako deviate v poradí, v sezóne 2020 šampionátu Formuly 1. Je to jediná veľká cena Formuly 1, ktorá sa konala na okruhu Mugello.

## Hlavné preteky

### Kvalifikácia

### Hlavné preteky

## Priebežné poradie šampionátu

**Priebežné poradie šampionátu jazdcov:**

**Priebežné poradie šampionátu konštruktérov:**

## Referencie

Toskánsko
Toskánsko
Kategória:2020 v Taliansku
Kategória:Toskánsko
Tu ne nous quittes pas (Bachelet chante Brel)

***Tu ne nous quittes pas (Bachelet chante Brel)*** je trinásty štúdiový album Pierra Bacheleta, ktorý bol vydaný v roku 2003 vydavateľstvom Papa Bravo. Album je venovaný Jacquesovi Brelovi, s ktorým je Bachelet často prirovnávaný. Celkovo nosič obsahuje 12 skladieb o dĺžke cez 47 minút.

## Skladby

#### Spolupracovníci
* Jean-Luc Spagnologitara, syntetizátory, aranžmány
* Guy Matteoniklávesy, aranžmány
* Alain Antonelliklávesy

## Referencie

## Pozri aj
* Zoznam skladieb od Pierra Bacheleta

## Externé odkazy
* Tu ne nous quittes pas (Bachelet chante Brel)

Kategória:Hudobné albumy z 2003
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
Michalovský kanál

**Michalovský kanál** je vodný tok v Podunajskej pahorkatine a Podunajskej rovine na území okresu Komárno. Je ľavostranným prítokom Pribetského kanála v povodí Starej Žitavy, má dĺžku približne 10 km a je tokom VI. rádu.

## Priebeh toku
Vodný tok pramení na juhovýchode Podunajskej pahorkatiny, v geomorfologickom podcelku Hronská pahorkatina a jej časti Strekovské terasy, v lokalite Medzi cestami, pri obci Strekov, v nadmorskej výške približne  Od prameňa tečie takmer po celý čas severozápadným smerom, poľnohospodársky intenzívne využívanou oblasťou. Krátko po vzniku vteká do obce Pribeta, kde pokračuje jej centrom a križuje cestu II/589. Opúšťa intravilán, priberá menší ľavostranný prítok a onedlho križuje cestu II/509. Bez pobrežnej vegetácie tečie málo zvlnenou krajinou lokalitou Za cestou k samote Michalovo, kde v rámci Hronskej pahorkatiny prechádza z časti Strekovské terasy do časti Hurbanovské terasy. Popod Vyšné Chlmy a Nový diel pokračuje na severozápad cez Panské pozemky, kde sa esovito stáča. Následne vteká do lesného porastu Barina, kde križuje cestu II/511. Na dolnom toku sa mierne stáča západným smerom a severne od osady Vlkanovo, na pomedzí Podunajskej pahorkatiny a Podunajskej roviny a jej časti Novozámocké pláňavy, v nadmorskej výške približne , vlieva ako ľavostranný prítok do Pribetského kanála v povodí Starej Žitavy. Vodný tok patrí do širšieho povodia rieky Váh.

Michalovský kanál preteká územím obcí Pribeta a Bajč v okrese Komárno v Nitrianskom kraji. 

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Hronská pahorkatina, Strekovské terasy, Hurbanovské terasy
* Podunajská rovina, Novozámocké pláňavy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky na Podunajskej rovine
Kategória:Povodie Žitavy
Kategória:Vodné toky v okrese Komárno
Kategória:Pribeta
Kategória:Bajč
Izopropylalkohol

**Izopropylalkohol** je bezfarebná, horľavá organická zlúčenina so silnou vôňou. Je to sekundárny alkohol odvodený od propánu a izomér propanolu.

Izopropylalkohol sa používa napríklad ako rozpúšťadlo, dezinfekcia a ako prídavok do paliva do áut.

## Názov
Izopropylalkohol sa niekedy označuje i ako izopropanol, ale tento názov nie je vhodný, nakoľko neexistuje uhľovodík „izopropán“, od ktorého by bol tento názov odvodený.

## Vlastnosti
Izopropylalkohol je miešateľný s vodou, etanolom a chloroformom, kedže je to polárna organická molekula. Rozpúšťa sa v ňom etylcelulóza, polyvinylbutyral, mnohé oleje, alkaloidy a prírodné živice. Na rozdel od metanolu alebo etanolu nie je izopropylalkohol miešateľný s roztokmi solí a možno ho z vodných roztokov separovať pridaním soli, napríklad chloridu sodného. Tento proces sa označuje ako vysoľovanie a spôsobí, že sa koncentrovaný izopropylalkohol oddelí do separátnej vrstvy.

Izopropylalkohol tvorí azeotropickú zmes s vodou, ktorá má teplotu varu 80,37&nbsp;°C, pričom 87,7&nbsp;hmotnostných % (91&nbsp;%&nbsp;v/v) tvorí izopropylalkohol. Táto zmes ma mierne horkú chuť a pri požití je jedovatá.

Viskozita izopropylalkoholu sa zvyšuje so znižujúcou sa teplotou a látka mrzne pri -89,5&nbsp;°C. Zmesi z vodou majú vyššie teploty topenia: 99% zmes mrzne pri -89,5&nbsp;°C, 91% zmes (azeotrop) mrzne pri -75,5&nbsp;°C a 70% zmes mrzne pri -61,7&nbsp;°C.

Izopropylalkohol absorbuje v ultrafialovej oblasti, pričom maximum jeho absorpcie je pri 205 nm.

## Reakcie
Izopropylalkohol možno oxidovať na acetón, napríklad pomocou kyseliny chrómovej alebo dehydrogenáciou izopropylalkoholu zahriatím s meďným katalyzátorom:

:  →  + 

Izopropylalkohol sa často používa ako solvent a ako zdroj hydridu v Meerweinovej-Ponndorfovej-Verleyovej redukcii a iných transferových hydrogenáciách. Možno ho premeniť na 2-brómpropán pomocou bromidu fosforitého alebo dehydrogenovať na propén zahriatím s kyselinou sírovou.

Podobne ako väčšina alkoholov, aj izopropylalkohol reaguje s kovmi, napríklad draslíkom, za vzniku alkoxidov. Reakciou s chloridom titaničitým vzniká isopropoxid titaničitý:

:  + 4  →  + 4 HCl

Podobné reakcie zvyčajne prebiehajú v prítomnosti zásady.

Reakciou s hliníkom, ktorú spúšťa stopové množstvo ortute, vzniká izopropoxid hlinitý.

## Biologický význam
Malé množstvo izopropylalkoholu vznikajú v tele počas diabetickej ketoacidózy.

## Referencie

## Iné projekty

## Zdroj

Kategória:Antiseptiká
Kategória:Dezinfekčné látky
Kategória:Sekundárne alkoholy
Nezábudka riedkokvetá

**Nezábudka riedkokvetá** () je druh rastliny rodu nezábudka, z čeľade borákovité (*Boraginaceae*). Jej prirodzený areál sa rozprestiera od Európy po juhozápadnú Sibír a Irán.

## Opis
Nezábudka riedkokvetá je jednoročná alebo dvojročná rastlina, vysoká 10 až 30 (40) cm. Stonka  je vystúpavá, hranatá, od bázy rozkonárená, riedko naspäť odstávajúco chlpatá.

Prízemné listy sú v riedkych ružiciach, lopatkovito podlhovasté, dlhé 1 až 5 cm, listová stopka je krídlatá, dlhá do 1,5 cm, čepeľ je na báze zbiehavá, na vrchole zaokrúhlená. Stonkové listy sú široko elipsovité, na vrchole tupé, na líci pritlačene chlpaté, na rube sú chlpy zohnuté.

Vrcholové súkvetia sú vo forme závinkov, málokveté, s dvoma až troma listeňmi, dlhými do 2 cm. Kvetné stopky sú tenké, previsnuté, dlhé do 2 cm. Kalich je trváci, zbiehavý, do polovice delený, široko roztvorený, v čase plodu dlhý do 7 mm, kališná rúrka je srstnatá, kališné segmenty sú podlhovasto kopijovité, tupé. Koruna je s priemerom 3 až 4 mm, svetlomodrá, korunná rúrka je kratšia ako kalich.

Plodmi sú vajcovité, tupo končisté tvrdky, dlhé do 2 mm, čiernohnedé až čierne, so širokým okrajovým lemom, s bazálnou obličkovitou jazvou.

## Rozšírenie
Areál rozšírenia nezábudky riedkokvetej zahŕňa mierne oblasti od strednej a východnej Európy po juhozápadnú Sibír a Irán. Na Slovensku rastie najmä v obvode panónskej a západokarpatskej flóry. Najvyššie zaznamenaný výskyt pochádza z okolia obce Vyšná Boca, vo výške cca .

## Ekológia
Nezábudka riedkokvetá obľubuje tônisté vlhké listnaté lesy a kroviny, lužné lesy a pobrežné zárasty od nížin po podhorský stupeň.
Vyhovujú jej vlhké, priepustné, výživné, humózne i hlinité pôdy. Kvitne od mája do júna.

## Galéria

Myosotis sparsiflora sl51.jpg|Vrchol stonky s riedkym súkvetím.
Myosotis sparsiflora sl54.jpg|Detail kvetu a kalicha.
Myosotis sparsiflora sl23.jpg|Plody (tvrdky).


## Referencie

## Iné projekty

Kategória:Flóra na Slovensku
Kategória:Najmenej ohrozené druhy
riedkokvetá
Kategória:Rastliny s modrými kvetmi
Veľká cena Japonska

**Veľká cena Japonska** (angl. *Japanese Grand Prix*) je automobilový pretek Formuly 1, ktorý je súčasťou majstrovstiev sveta FIA od roku 1976. V histórii sa jazdil na dvoch rôznych okruhoch – Fuji Speedway a Suzuka Circuit – pričom Suzuka sa stala ikonickým a dlhoročným dejiskom. Preteky sú známe svojou náročnosťou, vysokou rýchlosťou a často rozhodujúcou úlohou v boji o titul majstra sveta.

## História
Prvá Veľká cena Japonska Formuly 1 sa uskutočnila v roku 1976 na okruhu Fuji Speedway, ktorý sa nachádza pod horou Fudži. Preteky sa zapísali do histórie dramatickým záverom sezóny – James Hunt získal titul majstra sveta po tom, ako Niki Lauda odstúpil v silnom daždi. O rok neskôr sa jazdilo opäť na Fuji, no tragická nehoda Gillesa Villeneuvea, pri ktorej zahynuli dvaja diváci, spôsobila, že Formula 1 sa z Japonska na dlhé roky stiahla.

Po takmer desaťročnej prestávke sa v roku 1987 preteky vrátili na nový okruh v Suzuke, patriaci automobilke Honda. Suzuka sa rýchlo stala jedným z najobľúbenejších a najnáročnejších okruhov v kalendári. Počas nasledujúcich desaťročí sa na nej rozhodovalo o mnohých tituloch majstrov sveta.

Medzi najpamätnejšie momenty patrí rivalita Ayrtona Sennu a Alaina Prosta. V rokoch 1989 a 1990 došlo práve v Suzuke k ich legendárnym kolíziám, ktoré rozhodli o majstrovských tituloch. V roku 1998 si tu zabezpečil titul Mika Häkkinen, v roku 2000 zasa Michael Schumacher, ktorý ukončil 21-ročné čakanie Ferrari na titul.

V rokoch 2007 a 2008 sa Veľká cena Japonska opäť presunula na Fuji Speedway, ktorý prevzala automobilka Toyota. Po dvoch sezónach sa však pretek vrátil späť na Suzuku, kde sa jazdí dodnes.

Suzuka zostáva jedným z najobľúbenejších okruhov medzi jazdcami aj fanúšikmi – vďaka rýchlemu tempu, technickým zákrutám a jedinečnej atmosfére. Od roku 2024 sa preteky konajú na jar, aby lepšie zapadli do novej štruktúry kalendára Formuly 1.

## Charakteristika okruhu
Suzuka je výnimočná tým, že má tvar osmičky – jediný takýto v kalendári Formuly 1. Je známy sériou technických a rýchlych zákrut, ako sú Esses, Degner Curve, Spoon Curve či legendárna 130R, ktorá patrí k najrýchlejším a najnáročnejším zákrutám v športe. 

Okruh má dĺžku 5,807 km a jazdí sa na ňom 53 kôl, čo predstavuje celkovú dĺžku 307,573 km.

Okruh kladie vysoké nároky na aerodynamiku a stabilitu monopostu, no zároveň vyžaduje od jazdcov maximálnu presnosť a odvahu. Suzuka je dlhodobo hodnotená ako jedna z najlepších tratí v celom svete motoristického športu.

Suzuka je zároveň domovom Honda Mobilityland, kde sa okrem F1 jazdia aj preteky Super GT, Super Formula, či 8-hodinovka Suzuka v motocyklovom športe.

## Víťazi Veľkej ceny Číny

##### Jazdci

##### Konštruktér

##### Víťazi v jednotlivých rokoch

## Referencie

## Iné projekty

Japonsko

Kategória:Motoršport v Japonsku
Kategória:Šport v prefektúre Mie
Mark Stodola

**Mark Stodola** (* 18. máj 1949, Cedar Rapids, Iowa, USA) je americký politik a právnik, ktorý v rokoch 2006 až 2018 pôsobil ako primátor mesta Little Rock v štáte Arkansas.

## Primátorstvo
Stodola bol prvýkrát zvolený v roku 2006 a ako primátor mesta Little Rock v štáte Arkansas pôsobil od januára 2007 do decembra 2018. Stodola vyhral voľby na druhé štvorročné funkčné obdobie v novembri 2010 s drvivou väčšinou 84,73 % hlasov. Jeho znovuzvolenie v roku 2014 bolo bez protikandidáta. Stodola bol v roku 2018 prezidentom Národnej ligy miest.

## Rodina
Stodola je ženatý s manželkou Jo Ellen a spolu majú tri deti: dcéru Allison a dvoch synov-dvojčatá Johna Marka a Roberta.

## Referencie

Kategória:Prokurátori USA
Kategória:Politici USA
Kategória:Starostovia v USA
Kategória:Členovia Demokratickej strany USA
Kategória:Absolventi University of Iowa
Kategória:Osobnosti zo Cedar Rapids (Iowa)
Gymnázium Pavla Országha Hviezdoslava

**Gymnázium Pavla Országha Hviezdoslava** môže byť:
* gymnázium v Dolnom Kubíne, pozri Gymnázium Pavla Országha Hviezdoslava (Dolný Kubín)
* gymnázium v Kežmarku, pozri Gymnázium Pavla Országha Hviezdoslava (Kežmarok)
Kvalifikácia na Majstrovstvá Európy vo futbale žien 2022

**Kvalifikácia na Majstrovstvá Európy vo futbale žien 2022** bola futbalová súťaž, ktorá určila 15 tímov, ktoré sa spolu s Anglickom ako usporiadateľskou krajinou zúčastnia Majstrovstiev Európy 2022.

Do súťaže vstúpili 47 z 52 národných tímov, ktoré sú členmi UEFA.

## Formát
Oproti predchádzajúcej kvalifikácii bolo zrušené predkolo a všetky tímy začali v skupinovej fáze. Kvalifikácia mala 2 kolá:

* Skupinová fáza kvalifikácie: 47 tímov bolo vylosovaných do 9 skupín (2 skupiny po 6 tímov a 7 skupín po 5 tímov). V skupinách hrá každý tím s každým doma a vonku. 9 tímov na prvých miestach skupín a 3 najlepšie tímy na druhých miestach skupín postupujú na finálový turnaj (nerátajú sa výsledky proti tímom na 6. mieste). Ostatné tímy, ktoré boli na druhých miestach skupín postupujú do play-off.
* Play-off: 6 tímov bolo vylosovaných do 3 dvojíc a hrali dvojzápas doma a vonku, aby sa určili posledné 3 tímy, ktoré sa kvalifikovali na turnaj.

## Harmonogram
Kvôli pandémii COVID boli Majstrovstvá Európy posunuté z roku 2021 na 2022, a termíny kvalifikačných kôl a play-off boli tiež posunuté.

## Tímy
Losovanie tímov do skupín sa uskutočnilo 21. februára 2019 v Nyone.

Tímy boli nasadené podľa ich koeficientu vypočítaného podľa:

* finálového turnaja Majstrovstiev sveta 2015 a kvalifikácie (20%)
* finálového turnaja Majstrovstiev Európy 2017 a kvalifikácie (40%)
* kvalifikácie na Majstrovstvá sveta 2019 (40%)

Každá skupina mala tím z každého koša (2 tímy z 5. koša pre skupiny so 6 tímami). Kosovo nemohlo byť vylosované do skupiny s Bosnou a Hercegovinou a Srbskom. 

### Neprihlásené tímy

## Skupinová fáza kvalifikácie

### Skupina A

### Skupina B

### Skupina C

* zrušený zápas z dôvodu pandémie COVID

### Skupina D

### Skupina E

### Skupina F

### Skupina G

### Skupina H

### Skupina I

Zdroj.

### Tabuľka tímov na druhých miestach skupín

## Play-off
Losovanie sa uskutočnilo 5. marca 2021 v švajčiarskom meste Nyon. 6 tímov bolo vysolovaných do 3 dvojíc. Kvôli politickej situácii, Rusko a Ukrajina nemohla byť vylosovaná proti sebe.

## Kvalifikované tímy

Pôvodne kvalifikované Rusko bolo vylúčené zo súťaží, ktoré organizuje FIFA a UEFA a bolo nahradené Portugalskom.

## Referencie

## Zdroj

Kategória:Majstrovstvá Európy vo futbale žien
Dalkov

**Dalkov** je potok v regióne Zemplín v subregióne Horný Zemplín, na území obcí Zemplínske Hámre a Snina v okrese Snina v Prešovskom kraji. Nachádza sa v geomorfologickom celku Beskydské predhorie. Ústi do Cirochy. Má dĺžku . Rád toku VII. 
## Prameň
Vodný tok *Dalkov* pramení v  v juhovýchodnej časti územia obce Zemplínske Hámre v lesnom extraviláne v lese *Diel* v okrese Snina.
## Opis toku
*Dalkov* tečie od prameňa severozápadným až severným smerom cez lesný extravilán Zemplínskych Hámrov, v  priberá pravostranný bezmenný prítok z lúky *Biele kamene* a zároveň ľavostranný bezmenný prítok z lesa *Medzi potôčkami* a z lesa a pasienka *Dalkov*, v  vteká na obecnú hranicu medzi obcou Zemplínske Hámre a mestom Snina, po ktorej tečie severným smerom, v  priberá ľavostranný bezmenný prítok odvodňujúci les a pasienok *Dalkov*. V  priberá ďalší ľavostranný bezmenný prítok, pravým brehom obmýva úpätie vrchu *Dielec*, v  opúšťa obecnú hranicu a vteká na územie Sniny, opúšta les a vteká do poľnohospodárskeho extravilánu, v  priberá ľavostranný bezmenný prítok, pravým brehom obmýva les *Kudlaňa*, v  vteká do intravilánu Sniny, tečie popri *Dalkovskej ulici*, v  ústi do Cirochy ako jej ľavostranný prítok. Cirocha ďalej ústi do Laborca. *Dalkov* patrí do okresu Snina v Prešovskom kraji. Pramení a preteká na území obce Zemplínske Hámre, ďalej tečie a ústi do vodného toku Cirocha na území mesta Snina v okrese Snina. Patrí do geomorfologického celku Beskydské predhorie a jeho geomorfologického podcelku Humenské podolie. Vodný tok má päť bezmenných prítokov. 

## Pôvod názvu
Pôvod názvu vodného toku *Dalkov* a pôvod názvu lesa a pasienka *Dalkov* v Zemplínskych Hámroch sú vzájomne prepojené. Predpokladá sa, že názov môže mať pôvod v zdrobnenine domácej podoby osobného mena *Dalibor, Dalimír, Dalimil → Dalo → Dalko*, ktorá bola rozšírená o formant prídavného mena *-ov* s významom *geografický objekt vo vlastníctve, užívaní Dalka alebo ináč spájaný s touto osobou*. Je potrebný ďalší výskum. Názov vodného toku *Dalkov* je súčasťou početnej skupiny jednoslovných názvov v slovenskej toponymii, najmä hydronymii. Názov vodného toku *Dalkov* bol štandardizovaný v roku 1975. V množine slovenskej hydronymie vodných tokov hydronymum *Dalkov* je jedinečným hydronymom (október 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Beskydskom predhorí
Kategória:Zemplínske Hámre  
Kategória:Snina  
Kategória:Povodie Cirochy
Veľká cena Las Vegas

**Veľká cena Las Vegas** (angl. *Las Vegas Grand prix*) je motoristický závod Formuly 1, ktorý sa koná na dočasnom mestskom okruhu v Las Vegas, Nevada, USA. Tento závod je známy svojím nočným formátom, ktorý kombinuje vzrušenie z pretekov s jedinečnou atmosférou Las Vegas. Veľká cena Las Vegas má zmluvu do roku 2032.

## História
Veľká cena Las Vegas bola po viac ako 40 rokoch obnovená v kalendári Formuly 1 a stala sa súčasťou rozširujúcej sa prítomnosti F1 v Spojených štátoch. Moderná podoba pretekov debutovala 18. novembra 2023. Závod sa konal na novom mestskom okruhu Las Vegas Strip Circuit, ktorý zahŕňa časť známej Las Vegas Strip, čím sa preteky stali vizuálne atraktívnymi aj pre televíznych divákov.

Prvý novodobý víťaz bol Max Verstappen z tímu Red Bull Racing, ktorý zvládol kombináciu rýchlych rovín a technických sekcií trate. Preteky sa rýchlo stali významným podujatím v rámci americkej F1 scény a prilákali množstvo fanúšikov nielen z USA, ale aj zo zahraničia.

V roku 2024 sa Veľká cena Las Vegas konala 23. novembra. Z víťazstva sa tešil George Russell z tímu Mercedes, pričom druhé miesto obsadil jeho tímový kolega Lewis Hamilton, a tretie miesto získal Carlos Sainz Jr. z Ferrari. Max Verstappen skončil piaty, čo mu stačilo na potvrdenie štvrtého titulu majstra sveta v rade. Moderná éra pretekov tak ukázala, že Las Vegas sa stalo prestížnou destináciou pre nočné preteky F1.

V roku 2025 sa Veľká cena Las Vegas konala 23.novembra. Víťazom pretekov sa stal Max Verstappen z tímu Red Bull Racing, ktorý zvíťazil s časom 1:21:08.429. Druhé a tretie miesto napokon obsadili jazdci Mercedesu, George Russell a Kimi Antonelli, po tom, čo boli pôvodní jazdci Oscar Piastri a Lando Norris diskvalifikovaní pre nadmerné opotrebenie podlahovej dosky monopostu. Diskvalifikácia výrazne ovplyvnila konečné poradie a stala sa jedným z hlavných bodov pozornosti víkendu a zdramatizovala koniec sezóny.

## Charakteristika okruhu
Nový Las Vegas Strip Circuit je mestský okruh so špecifickými vlastnosťami, ktoré ho odlišujú od tradičných okruhov Formuly 1:

* Dĺžka okruhu: 6,201 km 
* Počet zákrut: 17
* Dĺžka závodu: 50 kôl, celkom 309,958 km
* Typ okruhu: Mestský, kombinujúci technické sekcie s rýchlymi rovinkami
* Osvetlenie: Úplné osvetlenie umožňuje nočné preteky, ktoré sú vizuálne atraktívne a dramatické

Las Vegas Strip Circuit je vďaka svojej dĺžke, kombinácii rýchlych a technických pasáží a nočnému nasvetleniu jedinečný. Preteky na ňom poskytujú nielen športové vzrušenie, ale aj vizuálny zážitok spojený s ikonickým mestským prostredím.

## Víťazi Veľkej ceny Las Vegas

##### Jazdci

##### Konštruktér

**Víťazi v jednotlivých rokoch**

## Referencie

## Iné projekty

Las Vegas

Kategória:Šport v Las Vegas
Veľká cena Caesars Palace

**Veľká cena Caesars Palace** (angl. *Caesars Palace Grand Prix*) bolo podujatie Formuly 1, ktoré sa konalo v Las Vegas, Nevada, USA, v rokoch 19811982. Závod bol súčasťou kalendára Formuly 1 v období, keď sa organizátori snažili rozšíriť popularitu F1 v Spojených štátoch.

## História

##### 1981 – debut
Prvý závod sa konal v roku 1981. Víťazom sa stal Alan Jones z tímu Williams-Ford, ktorý dominoval počas celého víkendu a získal pole position aj víťazstvo. Preteky boli relatívne krátke, ale technicky náročné pre svoje technické zákruty a nízku priľnavosť povrchu. Závod bol súčasťou snahy F1 rozšíriť sa na americký trh, no fanúšikovia preteky prijali len vlažne. Príčinou bolo hlavne umiestnenie okruhu v prostredí parkoviska, ktoré postrádalo prirodzenú atmosféru tradičných okruhov.

##### 1982 – posledný ročník
V roku 1982 sa Veľká cena Caesars Palace konala po druhý a poslednýkrát. Víťazom sa stal Michele Alboreto z tímu Ferrari, ktorý využil dobrú stratégiu a spoľahlivosť svojho vozidla. Hoci preteky priniesli napínavé momenty, nízka návštevnosť, monotónne okolie a kritika zo strany jazdcov aj médií viedli k rozhodnutiu zrušiť podujatie po tomto ročníku. Okruh sa nehodil na dlhodobé používanie a nezískal si tradíciu, ktorú mali európske trate.

## Charakteristika okruhu
Dočasný okruh Caesars Palace bol špecifický svojím mestským charakterom:

* Povrch: Asfalt parkoviska a dočasných priekop
* Dĺžka okruhu: približne 3,65 km
* Počet zákrut: 12
* Typ okruhu: Mestský, plochý, bez výrazných výškových zmien
* Charakteristika: Okruh bol technicky nenáročný, s krátkymi rovinkami a pomalými zákrutami. Vysoká priľnavosť povrchu kombinovaná s teplotnými extrémami v Las Vegas predstavovala výzvu pre pneumatiky a brzdy.

Okruh bol kritizovaný pre svoje dočasné riešenie, nevytváral prirodzenú dynamiku pretekov a pôsobil skôr ako zaujímavý experiment než ako trvalé pretekárske miesto.

## Zaujímavosti

* Veľká cena Caesars Palace je známa ako jediné podujatie F1 v Las Vegas v 80. rokoch.
* Preteky boli organizované na parkovisku, čo bolo unikátne pre tú dobu.
* Napriek krátkej histórii sú tieto preteky významné ako predchodca moderných pretekov Formuly 1 v Las Vegas, vrátane Las Vegas Grand Prix z roku 2023.

## Víťazi Veľkej ceny Caesars Palace

##### Jazdci

##### Konštruktér

**Víťazi v jednotlivých rokoch**

## Referencie

Caesars Palace
Kategória:Šport v Las Vegas
Veľká cena Maďarska

**Veľká cena Maďarska** (angl. *Hungarian Grand Prix*) je motoristický závod Formuly 1, ktorý sa koná na okruhu Hungaroring neďaleko hlavného mesta Budapešť. Tento závod je pravidelnou súčasťou kalendára F1 od roku 1986 a patrí medzi tradičné európske podujatia, ktoré významne ovplyvnili rozvoj športu vo východnej Európe.

## História

### Vznik a začiatky
Veľká cena Maďarska sa prvýkrát uskutočnila 24. augusta 1986 na novom okruhu Hungaroring. Tento závod bol historicky významný ako prvý závod Formuly 1 v bývalom východnom bloku, čo znamenalo symbolický krok voči otvoreniu športu a medzinárodného motoristického diania v regióne.

Prvým víťazom sa stal Nelson Piquet na aute tímu Williams-Honda. Závod bol známy technickou náročnosťou okruhu a relatívne pomalým priemerom rýchlosti, čo si vyžadovalo vysokú presnosť jazdcov a efektívnu stratégiu tímov.

### Vývoj závodu v modernom F1 kalendári
Po svojom zavedení sa Veľká cena Maďarska stala pravidelnou súčasťou európskeho F1 kalendára. V priebehu rokov sa závod preslávil technickou náročnosťou, často sú tu rozhodujúce momenty sezóny pre majstrovský titul a častými nepredvídateľnými výsledkami kvôli strate priľnavosti, predbiehaniu a strategickým rozhodnutiam.

Významnou érou bola 1990–2000, keď sa Hungaroring stal miestom dramatických súbojov medzi legendami ako Ayrton Senna, Michael Schumacher či Mika Häkkinen. Od začiatku 21. storočia preteky pokračujú v pravidelnom kalendári a sú známe aj ako test stratégie pneumatik, keďže okruh je pomalý a náročný na opotrebovanie pneumatík.

## Charakteristika okruhu
Hungaroring je stredne rýchly technický okruh s vysokou náročnosťou na presnosť jazdcov a efektívne riadenie pneumatík:

* Dĺžka okruhu: 4,381 km
* Počet zákrut: 14 (7 pravých a 7 ľavých)
* Dĺžka závodu: 70 kôl (približne 306 km)
* Typ trate: Technický, s krátkymi rovinkami a kombináciou stredne rýchlych a pomalých zákrut
* Okruh je známý ako “Monako bez stien” – úzke trate, kde je predbiehanie náročné.
* Vysoká priľnavosť a mierne kopcovitý terén.
* Extrémne opotrebovanie pneumatík a brzdy sú často rozhodujúce pre výsledok závodu. 
* V letných mesiacoch vysoké teploty pridávajú náročnosť pre motor, pneumatiky aj kondíciu jazdcov.

## Víťazi Veľkej ceny Maďarska

##### Jazdci s opakovaným víťazstvom

##### Konštruktér

##### Víťazi v jednotlivých rokoch

## Referencie

## Iné projekty

Maďarsko

Kategória:Motoršport v Maďarsku
Kategória:Šport v Peštianskej župe
Veľká cena Kataru

**Veľká cena Kataru** (angl. *Qatar Grand Prix*) je automobilový pretek Formuly 1, ktorý je súčasťou majstrovstiev sveta FIA od roku 2001, ktorý sa koná na okruhu Lusail International Circuit neďaleko hlavného mesta Dauhá v Katare. Od roku 2023 je súčasťou desaťročnej zmluvy s organizátormi. Okrem toho sa tu pravidelne koná aj Veľká cena Kataru MotoGP.

## História
Veľká cena Kataru bola pôvodne zaradená do kalendára F1 v roku 2021 ako náhrada za zrušené preteky v Austrálii. Preteky sa uskutočnili 21. novembra 2021 na okruhu Lusail International Circuit. Prvým víťazom sa stal Lewis Hamilton, ktorý obhájil pole position a zvíťazil pred Maxom Verstappenom.

V roku 2022 sa preteky neuskutočnili, keďže Katar hostil FIFA Majstrovstvá sveta vo futbale 2022. Závod sa vrátil do kalendára v roku 2023 na základe desaťročnej zmluvy s organizátormi. V roku 2023 sa stal víťazom Max Verstappen, ktorý získal svoju druhú výhru na tomto okruhu.

V roku 2024 sa Verstappen stal víťazom opäť a potvrdil svoju dominanciu v sezóne. Zaujímavosťou bolo, že George Russell začal preteky z pole position, keďže Verstappen dostal penalizáciu za pomalú jazdu v kvalifikácii. Russell však po penalizácii Verstappena prebral pole position. Verstappen nakoniec zvíťazil pred Charlesom Leclercom a Oscarom Piastrim.

## Charakteristika okruhu
Lusail International Circuit je 5,419 km dlhý okruh s 16 zákrutami a minimálnymi zmenami výšky terénu. Jeho charakteristiky zahŕňajú:

* Dĺžka hlavnej rovinky: 1,068 km
* Počet zákrut: 16
* Typ trate: Rýchla a plynulá s prevahou stredne a vysoko rýchlostných zákrut
* Povrch: Asfalt, umelá tráva a štrk
* Osvetlenie: Úplné osvetlenie umožňuje nočné preteky

Okruh je známy svojou technickou náročnosťou a vysokými teplotami, ktoré ovplyvňujú výkon áut a kondíciu jazdcov. V roku 2023 bola zavedená regulácia umožňujúca jazdcom používať chladené vesty alebo pridať závažia na vyrovnanie hmotnosti, aby sa zlepšila ich schopnosť zvládať extrémne teploty.

## Víťazi Veľkej ceny Kataru

##### Jazdci

##### Konštruktér

**Víťazi v jednotlivých rokoch**

## Referencie

Katar

Kategória:Šport v Katare